text: Провеждат се избори за 36 народно събрание. В парламента влизат три политически сили – СДС със 110 депутати, Предизборен съюз на Българската социалистическа партия, БЛП, ОПТ, ПХЖД, ХРП, НЛП „Ст. Стамболов“, СМС, ФБСМ, СДПД „ЕРА-3“ със 106 депутата, ДПС има 24 мандата.
  След консултации с А. Доган е гласуван кабинетът на Ф. Димитров в състав: Н. Василев (АСП) - вицепремиер и министър на науката и образованието, Ст. Ганев (ОХДЦ) - вицепремиер и министър на външните работи, Ив. Костов - министър на финансите, Ив. Пушкаров - министър на индустрията и търговията, Ал. Александров (СДП) - министър на транспорта, Ал. Карадимов - министър на териториалното устройство и жилищната политика, Ст. Димитров (ДП) - министър на земеделието, В. Ванов (ДП) - министър на труда и социалните грижи, Д.Луджев - министър на отбраната, Й. Соколов (КГД) - министър на вътрешните работи, Св. Лучников (КГД) - министър на правосъдието, Н. Василев (монархист) - министър на здравеопазването, Е. Константинова (РДП) - министър на културата и В. Василев (Екогласност) - министър на околната среда.
  8-21 декември 1991 г. Разпада се Съветският съюз. На 8 декември са сключени Беловежките споразумения между Русия, Украйна и Беларус, създава се Общността на независимите държави. На 21 декември към ОНД се присъединяват останалите републики от бившия вече СССР (Грузия – 1993). Съветският съюз вече не съществува.
  След масирана атака в медиите Тодор Вълчев подава оставка като председател на БНБ. По-късно Народното събрание не приема оставката.
  Отхвърлен вот на недоверие на правителството. Ахмед Доган гласува против кабинета, с което дава знак на СДС, че ДПС може да оттегли подкрепата си за правителството.
  Посещение на Филип Димитров в Барцелона по повод Олимпийските игри. Там има срещи с Н.В. Хуан Карлос, краля на Испания, и Симеон Втори.
  Делегация, водена от Ив. Костов, постига споразумение с Лондонския клуб на банките-кредиторки за уреждане на държавния дълг.
  Президентът Желю Желев дава пресконференция в Бояна , т.нар. Боянски ливади. На нея той обвинява правителството в забавянето на реформите, във войната му на всички фронтове и настоява за решителни промени в кабинета и на водената политика.
  Съобщения от Подкрепа, че правителството подготвя военен преврат. Генерал Любен Петров опровергава по телевизията твърденията на Подкрепа, но всъщност ги популяризира.
  В Народното събрание отново се гласува искането за оставка на Стефан Савов, председател на парламента. Искането е отхвърлено с един глас.
  Парламентът снема доверието си от Стефан Савов и той е свален като председател на 36-ото народно събрание.
  Парламентарни избори за 37 народно събрание. Бариерата от 4 процента преминават три коалиции и две партии: БСП, БЗНС "Ал.Стамболийски", ПК "Егогласност" - 125 депутати; Съюз на демократичните сили - 69; Народен Съюз - БЗНС,ДП - 18 ; ДПС - 15; Български бизнес блок - 13.
  Провежда се втори тур на президентските избори в България - печели двойката Петър Стоянов - Тодор Кавалджиев /Обединени демократични сили/ с 59,73% срещу 40,27% за Маразов - Бокова /"Заедно за България"/.
  Правителството на Жан Виденов подава оставка. На заседание на 42 конгрес на БСП той обявява, както подадената оставка като премиер, така и оставката си като председател на партията.
  Оставката на правителството на Жан Виденов е приета на извънредно заседание на 37-ото народно събрание.
  Провеждат се парламентарни избори за 38 народно събрание. Изборите се печелят от ОДС. Коалиция, създадена на 5 март 1997 от СДС, Народен съюз, БСДП, ВМРО, ХАП на Иван Глушков и БЗНС на Петко Илиев. За ОДС гласуват 2 223 714 избиратели и имат 137 депутати. Другите партии, които преминават четирипроцентната бариера, са Демократична левица с 58 депутати, Обединение за национално спасение с 19, Българска евролевица с 14, Български бизнес блок с 12.
  Извършва се деноминация на българския лев, съгласно закон от 19 февруари същата година. Заварените 1000 лева стават 1 лев. Банкнотите и монетите, пуснати в обращение до 5 юли 1998 г., остават в обращение до 31 декември 1999 г. и се приемат без ограничения за плащания по намалената им номинална стойност.
  Законът за БНБ (виж чл. 29. (1) (Изм. – ДВ, бр. 20 от 1999 г., в сила от 5 юли 1999 г.) определя, че официалният валутен курс на лева към германската марка е 1 лев за 1 германска марка. Когато законно платежно средство във Федерална република Германия стане общата валута на Европейския съюз – еврото, официалният валутен курс на лева към еврото ще се определи по официалния курс, по който германската марка се е конвертирала към еврото.
  Избори за 39-о народно събрание. В него влизат Национално движение Симеон Втори (НДСВ) – 120 депутати, Обединени демократични сили (ОДС) – 51, Коалиция за България (БСП, ПБС, ПД - СОЦИАЛДЕМОКРАТИ, ДСХ, П. "РОМА", КПБ, БЗНС - АЛ. СТАМБОЛИЙСКИ, ЗПБ) – 48, ДПС – 21 мандата. Управляващото мнозинство се формира от коалицията НДСВ-ДПС.